**RAZPIS KADROVSKIH ŠTIPENDIJ ZA DIJAKE IN ŠTUDENTE**

Družba Dravske elektrarne Maribor d.o.o., največji proizvajalec električne energije iz obnovljivih virov v Republiki Sloveniji, objavlja razpis za podelitev kadrovskih štipendij dijakom in študentom v šolskem oziroma študijskem letu 2024/25.

**ZAKAJ POSTATI DEMOV ŠTIPENDIST?**

* štipendija v znesku, ki vam ga bodo zavidali,
* možnost opravljanja obvezne prakse, počitniškega dela, študentskega dela in pridobivanja znanja na podlagi izkušenj iz prakse,
* možnost sodelovanja pri pripravi diplomske, magistrske ali druge raziskovalne naloge,
* možnost sodelovanja z vrhunskimi strokovnjaki,
* druženja na organiziranih dogodkih in internih izobraževanjih,
* možnost redne zaposlitve v družbi DEM po zaključku šolanja in gradnja nadaljnje kariere.

**Razpisujemo kadrovske štipendije, od tega:**

* za srednješolsko izobraževanje tehničnih smeri – STROJNI TEHNIK, ELEKTROTEHNIK;
* za izobraževanje na 1. ali 2. bolonjski stopnji tehniških smeri – ELEKTROTEHNIKA,
* za izobraževanje na 1. ali 2. bolonjski stopnji GEODEZIJE in GEOINFORMATIKE.

***Pogoji za dodelitev štipendije na srednješolski ravni so:***

* zaključen najmanj 1. letnik srednjega tehniškega izobraževanja smeri STROJNI TEHNIK, ELKTROTEHNIK,
* učni uspeh, zlasti pri tehničnih oz. strokovnih predmetih,
* posebna znanja oz. dosežki,
* predstavitev kandidata (ustrezno motivacijsko pismo, v nadaljevanju postopka tudi predstavitev na razgovoru),
* izkazana ambicija za delo kot tehnik oz. vzdrževalec na objektih.

***Pogoji za dodelitev štipendije na 1. ali 2. bolonjski stopnji so:***

* zaključen najmanj 1. letnik 1. bolonjske stopnje ustrezne smeri,
* učni uspeh,
* posebna znanja oz. dosežki,
* predstavitev kandidata (ustrezno motivacijsko pismo, v nadaljevanju postopka tudi predstavitev na razgovoru).

**Prosilci za štipendijo pošljite:**

* motivacijsko pismo (predstavitev, podatki o šolanju, trajanje šolanja, navedbo posebnih znanj ali dosežkov, …),
* fotokopijo potrdila o vpisu v izobraževalni program,
* fotokopijo zadnjega spričevala, kjer so razvidne ocene oziroma potrdilo o opravljenih izpitih iz zaključenega predhodnega študijskega leta,
* morebitna druga dokazila, s katerimi se radi pohvalite.

**Motivacijsko pismo, skupaj s prilogami, pošljite na elektronski naslov:** **kadrovska@dem.si****, *najkasneje do vključno 20. 12. 2024*.**

Obravnavali bomo le pravočasne in popolne vloge.